Tuttugu og fjórir afburðanemendur úr framhaldsskólum víðsvegar af landinu tóku við styrkjum úr Afreks - og hvatningarsjóði stúdenta Háskóla Íslands við hátíðlega athöfn á Háskólatorgi í gær . Nemendurnir eiga það sameiginlegt að hafa náð framúrskarandi árangri á stúdentsprófi . Meðal þeirra sem hlutu styrk að þessu sinni er Guðrún Valdís Jónsdóttir frá Akranesi en hún brautskráðist frá Fjölbrautskóla Vesturlands á Akranesi um síðustu áramót . Hún var dúx skólans og hlaut m.a. viðurkenningar fyrir árangur í íslensku og sögu , íþróttum , raungreinum og erlendum tungumálum . Þá hlaut hún afreksstyrk Akraneskaupstaðar í vor fyrir árangur sinn . Guðrún á að baki tíu ára píanónám við Tónlistarskóla Akraness og hefur lokið miðstigsprófi . Auk þess hefur hún æft knattspyrnu í átta ár og er markmaður í meistaraflokki kvenna hjá ÍA ásamt því að hafa æft og spilað með yngri landsliðum Íslands í íþróttinni . Guðrún hyggur á nám í læknisfræði í haust .